text: България е на 38-мо място в света в класация на Форбс за най-добри страни за бизнес - Телевизия Европа
  България е на 38-мо място в света в класация...
  България е на 38-мо място в света в класация на Форбс за най-добри страни за бизнес
  България заема авторитетното 38-мо място в света в класация на най-добрите страни за правене на бизнес през 2016 г. Класацията е на списание Форбс и обхваща 139 държави. Изключително впечатление прави фактът, че България се нарежда пред мощни икономики като Италия, Турция, Русия, Китай, Бразилия и Аржентина. България се е предвижила 7 позиции напред само за година в престижната класация на американското издание Форбс за най-добрите страни за правене на бизнес, съобщи сайтът ИНФОРМО. От 45-ото място през 2015 вече заемаме 38-то място. Форбс ни поставя пред мощни икономики като Италия, Южна Африка, Турция, Русия, Китай, Бразилия, Аржентина. В Европа страната ни задминава още Словакия, Унгария, Украйна, както и всички балкански страни.
  Името на класацията е "най-добрите страни за бизнес", а изданието оценява страните по различни показатели, включително право на собственост, иновации, данъци, технологии, корупция, свобода (лична, търговска и парична), бюрокрация, защита на инвеститорите и представяне на фондовите пазари, политическа и икономическа стабилност.
  Първото място в класацията за 2016-та година заема Швеция, след като измества Дания, която 6 поредни години бе определяна като най-добрата страна за бизнес в света. Тази година класацията я поставя на 6-то място, а топ 3 се допълва от Нова Зеландия и Хонг Конг.